CELEX: 32007R0566
Language: sl
Date: 2007-05-24 00:00:00
Title: Uredba Komisije (ES) št. 566/2007 z dne 24. maja 2007 o umiku Republike Čile s seznama držav upravičenk iz Priloge I k Uredbi Sveta (ES) št. 980/2005 o uporabi sheme splošnih tarifnih preferencialov

25.5.2007   
            
            
               SL
            
            
               Uradni list Evropske unije
            
            
               L 133/12
            
         
      UREDBA KOMISIJE (ES) št. 566/2007
   z dne 24. maja 2007
   o umiku Republike Čile s seznama držav upravičenk iz Priloge I k Uredbi Sveta (ES) št. 980/2005 o uporabi sheme splošnih tarifnih preferencialov
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 980/2005 z dne 27. junija 2005 o uporabi sheme splošnih tarifnih preferencialov (1) in zlasti člena 26 Uredbe,
   ob upoštevanju naslednjega:
   
               (1)
            
            
               Republika Čile je vključena na seznam držav upravičenk splošnih tarifnih preferencialov Skupnosti iz Priloge I k Uredbi (ES) št. 980/2005.
            
         
               (2)
            
            
               Vključitev vseh tarifnih preferencialov, odobrenih Čilu v okviru sheme splošnih tarifnih preferencialov Skupnosti, v Sporazum o pridružitvi med Evropsko skupnostjo in njenimi državami članicami na eni strani ter Republiko Čile na drugi strani je bila zaključena s konsolidacijo, s Sklepom št. 2/2006 Pridružitvenega sveta EU-Čile z dne 16. oktobra 2006 o spremembi Priloge I k Sporazumu (2).
            
         
               (3)
            
            
               Člen 3(2) Uredbe (ES) št. 980/2005 predvideva umik države s seznama držav upravičenk iz Priloge I, če ima koristi od preferencialnega trgovinskega sporazuma s Skupnostjo, ki zajema vsaj vse preferenciale, ki jih določa ta shema za navedeno državo.
            
         
               (4)
            
            
               Prilogo I k Uredbi (ES) št. 980/2005 je zato treba ustrezno spremeniti.
            
         
               (5)
            
            
               Ukrepi, predvideni s to uredbo, so v skladu z mnenjem odbora za splošne preferenciale –
            
         SPREJELA NASLEDNJO UREDBO:
   Člen 1
   Republiko Čile se umakne s seznama držav upravičenk splošnih tarifnih preferencialov Skupnosti iz Priloge I k Uredbi (ES) št. 980/2005.
   Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 24. maja 2007
      
         
            Za Komisijo
         
         Peter MANDELSON
         
         
            Član Komisije
         
      
   
   
      (1)  UL L 169, 30.6.2005, str. 1.
   
      (2)  UL L 322, 22.11.2006, str. 5. Sklep 2006/792/ES.